cyanic-selkie/wikianc huggingface dataset:
การสังหารหมู่ที่ปะซีจี้
ในประเทศ
กระทรวงกลาโหมของรัฐบาลเอกภาพแห่งชาติอ้างว่าการโจมตีทางอากาศในปะซีจี้เป็นอาชญากรรมสงคราม และให้คำมั่นว่าจะขับไล่ระบอบทหารออกจากพม่าให้เร็วที่สุดเท่าที่จะเป็นไปได้
ซีนมาออง รัฐมนตรีว่าการกระทรวงการต่างประเทศของรัฐบาลเอกภาพแห่งชาติ ประกาศว่าเธอจะพยายามทวงความยุติธรรมให้แก่หมู่บ้านปะซีจี้
ลิซา ซิมป์สัน
ลิซา มารี ซิมป์สัน (Lisa Marie Simpson) เป็นตัวละครสมมติจากซีรี่ส์แอนิเมชั่นทางโทรทัศน์เรื่อง เดอะซิมป์สันส์ ลิซาเป็นลูกคนกลาง และเป็นคนที่ประสบความสำเร็จมากที่สุดในบรรดาสมาชิกครอบครัวซิมป์สัน ลิซาพากษ์เสียงโดย Yeardley Smith และปรากฏตัวครั้งแรกในฐานะตัวละครจาก เดอะซิมป์สันส์ชอร์ท (The Simpsons shorts) The Tracey Ullman Show ตอน "Good Night" เมื่อปี 1987 ผู้สร้างเดอะซิมป์สันส์ แม็ท เกรนิง ร่างแบบเธอขขึ้นขณะกำลังรอเพื่อพบกับ James L. Brooks เกรนิงในตอนนั้นถูกชวนให้มาเสนอไอเดียและสร้างซีรีส์การ์ตูนสั้นจากคอมิกของเกรนิงเองเรื่อง Life in Hell แต่ท้ายที่สุดกลายเป็นการสร้างสรรค์ตัวละครใหม่ทั้งชุด เขาตั้งชื่อลิซาตามน้องสาวของเกรนิงเองที่ชื่อว่า ลิซา เกรนิง บาร์เทล็ทท์ (Lisa Groening Bartlett) หลังการปกรากฏตัวใน The Tracey Ullman Show เป็นเวลาสามปี ครอบครัวซิมป์สันก็ได้ย้ายออกมาเป็นซีรี่ส์แยกของตัวเองในชื่อ เดอะซิมป์สันส์ โดยฟ็อกซ์ ซึ่งเปิดตัวตอนแรกเมื่อ 17 ธันวาคม 1989
การสังหารหมู่ที่ปะซีจี้
ในประเทศ
สภาที่ปรึกษาแห่งรัฐกะเหรี่ยงแดง (กะยา) ประกาศในแถลงการณ์ฉบับหนึ่งว่าสภาทหารก่อการร้ายมีส่วนร่วมในการสังหารหมู่ทางอากาศที่มุ่งเป้าไปที่พลเรือน และเน้นย้ำถึงความจำเป็นของความพยายามร่วมกันเพื่อต่อสู้กับระบอบเผด็จการทหารอย่างเต็มกำลัง เพื่อยุติการปกครองของรัฐบาลทหารโดยเร็ว
ลิซา ซิมป์สัน
ลิซาถือเป็นตัวละครที่ฉลาดเฉลียว มีความหลงใหล และเป็นศูนย์กลางทางศีลธรรมของครอบครัวซิมป์สัน เธอเป็นลูกคนที่สองจากสามของโฮเมอร์กับมาร์จ เป็นน้องสาวของบาร์ต และเป็นพี่สาวของแม็กกี ความฉลาดและจุดยืนทางการเมืองแบบเสรีนิยมที่ชัดเจนในตัวลิซาส่งผลให้เธอมีเส้นกั้นระหว่างเธอและเด็กคนอื่น ๆ ในวัยเดียวกัน เธอจึงมีลักษณะค่อนไปทางคนรักสันโดษและหลีกเลี่ยงสังคม ลิซาหันมาทานมังสวิรัติตั้งแต่ซีซันที่ 7 และหันมานับถือศาสนาพุทธตั้งแต่ซีซันที่ 13 จนถึงปัจจุบัน ลิซาแสดงจุดยืนทางเสรีนิยมของตนเองอย่างชัดเจนและทุ่มเทตนให้กับการช่วยเหลือทางการเมือง (เช่น แสดงตนอยู่ข้างการเคลื่อนไหวเรียกร้องเอกราชของทิเบตจากประเทศจีน) ซึ่งมักผลักให้เธอเป็นปฏิปักษ์ต่อคนหมู่มากในสปริงฟีลด์บ่อยครั้ง นอกจากนี้เธอยังเป็นนักอนุรักษ์สิ่งแวดล้อมด้วย ในเวลาว่าง ลิซามักอ่านหนังสือและยังมีความสุขกับการเป่าบาริโทนแซกโซโฟน ซึ่งมักทำให้โฮเมอร์รำคาญอยู่บ่อยครั้ง แรกเริ่มเดิมที Yeardley Smith พากย์เสียงของบาร์ต ส่วน Nancy Cartwright (ปัจจุบันพากย์เสียงบาร์ต) นั้นพากย์เสียงของลิซา ผู้ผลิตมองว่่าเสียงของสมิธนั้นสูงเกินที่จะเป็นเสียงเด็กผู้ชายอย่างบาร์ต จึงได้รับมอบหมายให้เปลี่ยนมาพากย์เสียงลิซาแทน นักวาดและนักแอนิเมชันหลายคนของเดอะซิมป์สันส์ยอมรับว่าลิซาเป็นตัวละครที่วาดยาก ด้วยทรงผมทรงยึกยักของเธอ
ทีวี ไกด์ ได้จัดอันดับลิซา (ร่วมกับบาร์ต) ไว้ที่อันดับ 11 ของ "50 ตัวการ์ตูนที่ยอดเยี่ยมที่สุดตลอดกาล" (Top 50 Greatest Cartoon Characters of All Time) ส่วนความเป็นนักอนุรักษ์สิ่งแวดล้อมของเธอนั้นได้รับการยอมรับอย่างล้นหลาม เดอะซิมป์สันส์หลาย ๆ ตอนที่มีลิซาแสดงบทบาทในการอนุรักษ์สิ่งแวดล้อม ได้รับบรางวัล Genesis และ Environmental Media Awards รวมถึงรางวัลพิเศษ "Board of Directors Ongoing Commitment Award" เมื่อปี 2001 และลิซายังมีชื่อในรายชื่อ "ตัวละครโทรทัศน์ที่เป็นมิตรกับสัตว์มากที่สุดตลอดกาล" (Most Animal-Fiendly TV Characters of All Time) จาก People for the Ethical Treatment of Animals ส่วนนักพาย์เสียงของลิซา Yeardley Smith ได้รับรางวัล Primetime Emmy Award สาขา การพากย์เสียงยอดเยี่ยมโดดเด่น เมื่อปี 1992 ครอบครัวซิมป์สัน รวมถึงลิซา ได้รับการประดับดาวบนฮอลลีวูด วอล์ค ออฟ เฟม ในปี 2000
ต้นไม้ (โครงสร้างข้อมูล)
ต้นไม้ (Tree) เป็น แบบชนิดข้อมูลนามธรรม ประเภทหนึ่ง มีลักษณะการเรียงเป็นกิ่งก้านสาขาแตกแขนงออกไป จะไม่มีวงวน (loop) โยงในสมาชิกตัวต่าง ๆ โดยสมาชิกจะถูกเก็บไว้ในประเภทข้อมูลชนิดวัตถุ (Object) หรือโครงสร้าง (Structure) เรียกว่าปม (node)  ซึ่งจะมีตัวแปรซึ่งเก็บตัวชี้ (Pointer) ไปยังปมอื่น ๆ ได้
จุดเด่นของต้นไม้
ต้นไม้เป็นโครงสร้างที่เน้นข้อมูลที่เปรียบเทียบกันได้ (comparable) เช่นต้นไม้ค้นหา หรือมีลำดับความสำคัญเป็นขั้นตอน เช่นฮีป มักใช้ในการจัดการค้นหาอย่างรวดเร็วเป็น O (log n) หรือการจัดลำดับความสำคัญ เช่นการจัดนิพจน์ ซึ่งเรียงลำดับการทำงานโดยต้นไม้นิพจน์
ความเร็วที่ใช้ในการทำงาน
ต้นไม้เน้นการทำงานอย่างรวดเร็วโดยการตัดทอนกิ่งที่ไม่สนใจ เช่นต้นไม้ค้นหาแบบทวิภาคที่สามารถไล่ไปตามกิ่งของต้นไม้ ทำให้อย่างมากที่สุด การค้นหาก็จะผ่านจำนวนข้อมูลเท่ากับความสูงของต้นไม้ ซึ่งความสูงของต้นไม้ที่น้อยที่สุดเป็น O (log n) จึงทำให้บริการที่เร็วที่สุดเป็น O (log n) อย่างไรก็ตาม หากจัดการไม่เหมาะสม ความสูงของต้นไม้อาจยืดเป็น O (n)ได้ส่งผลให้บริการช้า จึงต้องมีการจำกัดความสูงและคงสมดุลของต้นไม้ให้เหมาะสม
การแวะผ่านต้นไม้
การแวะผ่านต้นไม้ (tree traversal) หมายถึงการทำงานผ่านต้นไม้ใด ๆ เช่นการไล่พิมพ์สมาชิก การสร้างแถวลำดับเก็บทุกสมาชิกของต้นไม้ ฯลฯ ที่จำเป็นต้องผ่านสมาชิกทุก ๆ ตัวในต้นไม้ ซึ่งการเรียงลำดับการแวะผ่านต้นไม้จำเป็นต้องใช้ความสัมพันธ์เวียนเกิด การแวะผ่านต้นไม้มีสามแบบดังต่อไปนี้
Aaptos kanuux
Aaptos kanuux เป็นสปีชีส์ของฟองน้ำทะเลในวงศ์ Suberitidae ตั้งชื่อตามคำในภาษาอูนางัค/อะลิวต์ที่แปลว่าหัวใจ
การค้นพบ
กรีนพีซประกาศการค้นพบในวันที่ 28 เมษายน ค.ศ. 2008 ค้นพบในฤดูร้อนของปี 2007 ในขณะที่กำลังสำรวจหุบเขาระดับลึกใต้ทะเลแบริง Kenneth Lowyck ค้นพบสปีชีส์นี้ในขณะที่สำรวจก้นหุบเขาด้วยเรือดำน้ำ DeepWorker 2000 George Pletnikoff นักรณรงค์ในโครงการมหาสมุทรอะแลสกาของกรีนพีซและชาวอูนางัค/อะลิวต์จากเกาะเซนต์จอร์จได้รับเกียรติเป็นผู้ตั้งชื่อฟองน้ำชนิดนี้ และเลือกคำในภาษาอูนางัค/อะลิวต์ที่แปลว่าหัวใจเป็นชื่อ
Aaptos laxosuberites
Aaptos laxosuberites เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายเป็นครั้งแรกในปี 1902
มนุษย์กบ
มนุษย์กบ เป็นผู้ที่ได้รับการฝึกฝนในการดำน้ำสกูบาหรือการว่ายน้ำใต้ทะเลในความสามารถทางยุทธวิธีซึ่งรวมถึงตำรวจหรืองานทางทหาร บุคลากรดังกล่าวเป็นที่รู้จักกันในชื่อทางการของนักประดาน้ำจู่โจม หรือนักว่ายน้ำจู่โจม คำว่ามนุษย์กบ เกิดขึ้นครั้งแรกในนามมนุษย์กบผู้ปราศจากความกลัว ซึ่งเป็นชื่อบนเวทีของพอล บอยตัน ในคริสต์ทศวรรษ 1870 และต่อมาถูกอ้างสิทธิ์โดยจอห์น สเปนซ์ ผู้เป็นเป็นสมาชิกของกองทัพเรือสหรัฐและสมาชิกของหน่วยนาวิกโอเอสเอส ซึ่งได้รับการนำไปใช้กับเขาในขณะที่เขากำลังฝึกซ้อมในชุดกันน้ำสีเขียว
คำว่ามนุษย์กบบางครั้งใช้เพื่ออ้างถึงนักดำน้ำสกูบาพลเรือน สโมสรกีฬาดำน้ำบางแห่งมีคำว่ามนุษย์กบ อยู่ในชื่อของสโมสร ซึ่งคำที่ต้องการโดยผู้ใช้สกูบาคือนักดำน้ำ แต่คำว่ามนุษย์กบ ยังคงใช้อย่างไม่เป็นทางการโดยผู้ที่ไม่ใช่นักดำน้ำ โดยเฉพาะในสื่อและมักจะอ้างถึงนักดำน้ำสกูบาระดับอาชีพ เช่น ในบทบาทตำรวจนักประดาน้ำ
ในกองทัพและเครือข่ายข่าวกรองสหรัฐ นักประดาน้ำที่ผ่านการฝึกในสกูบาหรือซีซียูบีเอ ที่ใช้สำหรับภารกิจจู่โจมทางยุทธวิธีจะเรียกว่า "นักประดาน้ำจู่โจม" คำนี้ใช้เพื่ออ้างถึงเนวีซีล, หน่วยเสนารักษ์ลาดตระเวนสะเทินน้ำสะเทินบกพิเศษ และหน่วยทำลายล้างวัตถุระเบิดของกองทัพเรือ (EOD) ส่วนพลประจำยานลำน้ำสงครามพิเศษมีสิ่งที่สืบช่วงของมนุษย์กบในการว่ายน้ำจู่โจมมากกว่าการดำน้ำ ซึ่งเป็นหนึ่งในหน่วยที่ยอดเยี่ยมที่สุดเพียงไม่กี่หน่วยที่ได้รับการฝึกในส่วนสำคัญนี้ หน่วยมนุษย์กบอื่น ๆ ได้แก่ กองพันนาวิกโยธินจู่โจม และมารีนรีคอน นักประดาน้ำจู่โจมส่วนสำคัญของกองกำลังพิเศษกองบกทัพสหรัฐ (รู้จักกันในนามกรีนเบอเรต์), กองร้อยลาดตระเวนของกรม หน่วยจู่โจมกองทัพบก พลร่มกู้ภัย กองทัพอากาศ, ชุดควบคุมการรบ กองทัพอากาศ, การลาดตระเวนพิเศษ กองทัพอากาศ ตลอดจนผู้ปฏิบัติการศูนย์กิจกรรมพิเศษของซีไอเอ
ส่วนในสหราชอาณาจักร ตำรวจนักประดาน้ำมักได้รับการเรียกว่า "มนุษย์กบตำรวจ"
องค์การนักประดาน้ำทางยุทธวิธีของบางประเทศมีการแปลคำว่ามนุษย์กบ ในชื่อทางการของพวกเขา เช่น ฟรอแมนสคอร์พซือของเดนมาร์ก นอกนั้นเรียกตัวเองว่า"นักประดาน้ำจู่โจม" หรือความหมายที่คล้ายกัน ส่วนอื่น ๆ เรียกตัวเองโดยใช้ชื่อที่ไม่จำกัด เช่น "สเปเชียลกรุป 13" และ "หน่วยปฏิบัติการพิเศษ"
Aaptos lobata
Aaptos lobata เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายในปี 2017 สิ่งมีชีวิตต้นแบบแรกถูกเก็บจากช่องแคบมากัซซาร์
มรสุม
มรสุม เป็นการหมุนเวียนส่วนหนึ่งของลมที่พัดตามฤดูกาล คือ ลมประจำฤดู สาเหตุใหญ่ ๆ เกิดจากความแตกต่างระหว่างอุณหภูมิของพื้นดิน และพื้นน้ำในฤดูหนาวอุณหภูมิของพื้นดินเย็นกว่า อุณหภูมิของน้ำในมหาสมุทร อากาศเหนือพื้นน้ำจึงมีอุณหภูมิสูงกว่า และลอยตัวขึ้นสู่เบื้องบน อากาศเหนือทวีปซึ่งเย็นกว่าไหลไปแทนที่ ทำให้เกิดเป็นลมพัดออกจากทวีป พอถึงฤดูร้อนอุณหภูมิของดินภาคพื้นทวีปร้อนกว่าน้ำในมหาสมุทร เป็นเหตุให้เกิดลมพัดในทิศทางตรงข้าม ลมมรสุมที่มีกำลังแรงจัดที่สุดได้แก่ ลมมรสุมที่เกิดในบริเวณภาคใต้ และภาคตะวันออกเฉียงใต้ของทวีปเอเชีย
การเปลี่ยนแปลงฤดูกาลในชั้นบรรยากาศ และวัฎจักรของฝน เนื่องจากความไม่เท่ากันของการรับและคายความร้อนของพื้นดินและน้ำ โดยทั่วไปแล้วเป็นคำที่ใช้บรรยายช่วงของฤดูกาลเปลี่ยนแปลงที่มีฝนตก ในระดับโลกสามารถที่จะจำแนกมรสุมได้เป็น มรสุมแอฟริกันตะวันตก และ มรสุมเอเชียออสเตรเลีย คำว่า “มรสุม” ถูกใช้เป็นครั้งแรกในภาษาอังกฤษ ในอินเดียของบริเตน (ปัจจุบันคือ อินเดีย บังกลาเทศ และ ปากีสถาน) เพื่อสื่อถึงลมประจำฤดูกาลที่พัดจากอ่าวเบงกอล และทะเลอาหรับนำพาฝนคะนองเข้าไปสู่บริเวณอินเดียของบริเตน
คำว่า "มรสุม" หรือ monsoon ในภาษาอังกฤษ มาจากคำว่า موسم [mausem] ในภาษาอารบิก แปลว่า ฤดูกาล
การศึกษาความเป็นมา
มรสุมของทวีปเอเชียมีความเป็นมาเกี่ยวข้องกับการยกตัวขึ้นของที่ราบสูงทิเบตหลังจากการชนกันของอนุทวีปอินเดียและทวีปเอเชียเมื่อ 50 ล้านปีก่อน จาการศึกษาเก็บข้อมูลจากทะเลอาหรับและจากลมที่พัดฝุ่นที่ราบสูงโลเอส(en:Loess Plateau)ในประเทศจีน นักธรณีวิทยาส่วนใหญ่เชื่อว่าลมมรสุมเพิ่มความรุนแรงขึ้นเมื่อประมาณ 8 ล้านปีที่แล้ว จากการศึกษาซากดึกดำบรรพ์ของพืชในประเทศจีนและจากการเก็บข้อมูลตะกอนในทะเลจีนใต้ทำให้ทราบว่ามรสุมเริ่มเกิดขึ้นเมื่อ 15-20 ล้านปีที่ผ่านมาซึ่งเชื่อมโยงกับการยกตัวขึ้นของที่ราบสูงทิเบต
มรสุมมีการเพิ่มกำลังขึ้นตามกาลเวลาโดยมีปัจจัยจากการเปลี่ยนแปลงสภาพภูมิอากาศโลก โดยเฉพาะอย่างยิ่งในยุคน้ำแข็ง ไพลส์โตซีน จากการศึกษา แพลงก์ตอนทะเล พบว่า มรสุมอินเดีย เพิ่มกำลังแรงมากขึ้นเมื่อ 5 ล้านปีที่แล้ว หลังจากนั้น ในช่วงของยุคน้ำแข็งที่ระดับน้ำทะเลลดลงมีผลทำให้ร่องน้ำอินโดนีเซียปิด น้ำเย็นจากมหาสมุทรแปซิฟิกถูกกีดกวางไม่สามารถไหลไปยังมหาสมุทรอินเดียได้ จึงเป็นข้อสันนิษฐานว่าด้วยเหตุนี้ทำให้อุณหภูมิผิวน้ำของมหาสมุทรริอินเดียเพิ่มขึ้นและเป็นผลทำให้มรสุมเพิ่มความรุนแรงมากขึ้น
อิกนาทซ์ เซ็มเมิลไวส์
อิกนาทซ์ ฟิลลิพ เซ็มเมิลไวส์ (Ignaz Philipp Semmelweis) หรือ อิกนาตส์ ฟือเลิป เซ็มเมิลไวส์ (Semmelweis Ignác Fülöp; 1 กรกฎาคม ค.ศ. 1818 – 13 สิงหาคม ค.ศ. 1865) เป็นแพทย์ชาวฮังการีเชื้อสายเยอรมัน ซึ่งปัจจุบันเป็นที่รู้จักในฐานะผู้บุกเบิกการทำหัตถการปลอดเชื้อ โดยพบว่าเราสามารถลดอุบัติการณ์ของการติดเชื้อหลังคลอดได้อย่างมาก เพียงให้มีการล้างมือเพื่อฆ่าเชื้อในหน่วยตรวจสูติศาสตร์ ในช่วงปลายคริสต์ศตวรรษที่ 19 มีภาวะติดเชื้อหลังคลอดหรือไข้หลังคลอดเกิดขึ้นบ่อยครั้ง และเมื่อเกิดขึ้นแล้วมักเป็นอันตรายถึงแก่ชีวิต โดยมีอัตราการตายอยู่ที่ร้อยละ 10–35
มรสุม
ผลกระทบ
ผลกระทบของมรสุมต่อสภาพอากาศท้องถิ่นมีความแตกต่างกันออกไปตามสถานที่ ในบางแห่งเป็นเพียงการเพิ่มขึ้นหรือลดลงเล็กน้อยของปริมาณฝนที่ตก ในขณะที่บางสถานที่สามารถทำให้ภูมิประเทศที่แห้งแล้งกลับกลายเป็นสถานที่มีความเจริญงอกงามของพันธุ์พืช ยกตัวอย่างเช่น ลมมรสุมอินเดีย สามารถทำให้พื้นที่ส่วนใหญ่ของประเทศอินเดียกลายสภาพจากแห้งแล้งกึ่งทะเลทรายให้เขียวขจี
กระบวนการเกิดมรสุม
เมื่ออุณหภูมิของผืนดินสูงกว่าหรือต่ำกว่าอย่างมากเมื่อเปรียบเทียบกับอุณหภูมิของน้ำ ความไม่สมดุลของอุณหภูมินี้เกิดจากความสามารถในการรับความร้อนที่ต่างกัน บริเวณเหนือพื้นผิวน้ำอุณหภูมิพื้นผิวจะมีความเสถียรด้วยเหตุผลสองอย่าง อย่างแรก คือ น้ำมีค่าสัมประสิทธิ์การนำความร้อนที่สูงกว่า(3.9 ถึง 4.2 J g−1 K−1) และ อย่างที่สอง จากการนำความร้อนและการพาความร้อนช่วยในการรักษาอุณหภูมิให้มีความสมดุลกับมวลน้ำที่อยู่ในระดับที่ลึกลงไป (จนถึง 50 เมตร) ในทางตรงกันข้าม พื้นดินประกอบด้วย ดิน หิน ทราย ฝุ่น ฯลฯ มีค่าสัมประสิทธิ์การนำความร้อนที่ต่ำกว่า (0.19 ถึง 0.35 J g−1 K−1), และสามารถถ่ายเทความร้อนสู่พื้นโลกได้เฉพาะวิธีการนำความร้อนเท่านั้น ไม่สามารถพาความร้อนได้ จึงเป็นเหตุผลให้อุณหภูมิของน้ำมีความเสถียรมากกว่าอุณหภูมิของพื้นดินที่มีการเปลี่ยนแปลงไปมา
ในช่วงที่มีสภาพอากาศอบอุ่น แสงแดดทำให้อุณหภูมิทั้งของพื้นดินและน้ำเพิ่มสูงขึ้น แต่อย่างไรก็ดีอุณหภูมิของพื้นดินจะเพิ่มสูงขึ้นเร็วกว่า เมื่อพื้นดินมีอุณหภูมิที่สูงกว่าทำให้อากาศเหนือพื้นดินขยายตัวขึ้นเกิดเป็นบริเวณความกดอากาศต่ำ ในขณะที่อุณหภูมิเหนือผิวน้ำมีค่าต่ำกว่า ทำให้มีความหนาแน่นมวลอากาศที่สูงกว่าเมื่อเปรียบเทียบกัน ด้วยความแตกต่างของความกดอากาศระหว่างสองบริเวณทำให้เกิดลมทะเลซึ่งพัดจากทะเลเข้าสูงฝั่ง นำพามวลอากาศที่ชื้นเข้าสู่แผ่นดิน มวลอากาศที่ชื้นเหล่านี้จะยกตัวสูงขึ้นเมื่อเคลื่อนที่ผ่านแผ่นดิน และลอยย้อนกลับไปสู่มหาสมุทร(ในลักษณะของวงจรวัฏจักร) โดยที่มวลอากาศเมื่ออยู่เหนือแผ่นดินและลอยสูงขึ้นทำให้มีการเย็นตัวลง จึงทำให้เกิดฝนตกฝนตกขึ้นในบริเวณแผ่นดิน
ในช่วงที่มีสภาพอากาศหนาวเย็น จะเกิดวัฏจักรเช่นเดียวกันแต่เป็นในทางตรงกันข้าม กล่าวคือ พื้นดินมีอุณหภูมิที่ลดลงเร็วกว่าพื้นน้ำ รวมทั้งบริเวณเหนือพื้นดินมีความกดอากาศที่หนาแน่นมากกว่าอากาศบริเวณเหนือพื้นน้ำ มวลอากาศบริเวณเหนือพื้นดินจะเคลื่อนตัวไปยังมหาสมุทร เมื่อมวลอากาศเย็นตัวลงจึงเป็นผลทำให้เกิดเป็นฝนตกขึ้นเหนือบริเวณพื้นน้ำ หลังจากนั้นมวลอากาศที่เย็นจะลอยตัวกลับมายังแผ่นดิน เกิดเป็นวงจรวัฏจักรขึ้นเช่นเดียวกัน
มรสุมหน้าร้อนส่วนใหญ่จะเป็นลมที่พัดมาจากฝั่งตะวันตก และมีแนวโน้มที่จะทำให้เกิดฝนตกเป็นจำนวนมาก (เนื่องมาจากการควบแน่นของไอน้ำเมื่ออากาศยกตัวขึ้น) โดยจะมีโอกาสที่จะเกิดและระยะเวลาที่แตกต่างกันไปในแต่ละปี มรสุมหน้าหนาว ในทางตรงกันข้ามเป็นลมที่พัดมาจากทางตะวันออก มีแนวโน้มที่จะแพร่กระจายออก และ เป็นเหตุที่ทำให้เกิดความแห้งแล้ง
อ้างอิง
ผมไม่รู้มากเกินไปนาจา ;))))))))))))))))))))0
คณะเกษตรและเทคโนโลยี มหาวิทยาลัยนครพนม
คณะเกษตรและเทคโนโลยี มหาวิทยาลัยนครพนม (Faculty of Agriculture and Technology, Nakhonphanom University) เดิมชื่อวิทยาลัยเกษตรและเทคโนโลยีนครพนม เป็นคณะวิชา สังกัดมหาวิทยาลัยนครพนม
ประวัติวิทยาลัย
"คณะเกษตรและเทคโนโลยี" พื้นที่รวมทั้งสิ้น 875 ไร่ เริ่มก่อตั้งเมื่อปี พ.ศ. 2517 ภายใต้ชื่อ โรงเรียนเกษตรกรรมนครพนมสังกัดกรมอาชีวศึกษา ยกฐานะเป็นวิทยาลัยเกษตรกรรมนครพนมและวิทยาลัยเกษตรและเทคโนโลยีนครพนมสำนักงานคณะกรรมการการอาชีวศึกษาและหลอมรวมเข้าเป็นส่วนหนึ่งของมหาวิทยาลัยนครพนม    เมื่อวันที่ 2 กันยายน พ.ศ. 2548 ตามพระราชบัญญัติมหาวิทยาลัยนครพนม ปัจจุบันมีสถานะเป็นคณะวิชาสังกัดมหาวิทยาลัยนครพนม สำนักงานคณะกรรมการการอุดมศึกษา กระทรวงศึกษาธิการ
เฟอร์บี
เฟอร์บี เป็นของเล่นหุ่นยนต์อิเล็กทรอนิกส์ รูปร่างหน้าตาเหมือนแฮมสเตอร์หรือสิ่งมีชีวิตคล้ายนกฮูก ซึ่งผ่านช่วงการเป็นของเล่น "ที่ต้องมี" หลังการเปิดตัวในฤดูวันหยุดปี 2541 โดยมีการขายต่อเนื่องถึงปี 2543 เฟอร์บีขายได้กว่า 40 ล้านตัวระหว่างการผลิตครั้งแรกสามปี โดยขายได้ 1.8 ล้านตัวในปี 2541 และ 14 ล้านตัวในปี 2542 ความสามารถในการพูดของมันถูกแปลเป็น 24 ภาษา
เฟอร์บีเป็นความพยายามที่ประสบความสำเร็จครั้งแรกในการผลิตและขายหุ่นยนต์ที่มีเป้าหมายในบ้าน เฟอร์บีที่เพิ่งซื้อจะเริ่มพูดภาษาเฟอร์บี (Furbish) ทั้งหมด ซึ่งเป็นภาษาเฉพาะที่เฟอร์บีทุกตัวใช้ แต่ถูกตั้งโปรแกรมให้เริ่มใช้คำและวลีภาษาอังกฤษแทนภาษาเฟอร์บีเมื่อเวลาผ่านไป กระบวนการนี้ตั้งใจให้เหมือนกระบวนการเรียนภาษาอังกฤษ ในปี 2548 มีการเปิดตัวเฟอร์บีใหม่ โดยมีการจดจำเสียงและการเคลื่อนไหวใบหน้าที่ซับซ้อนขึ้น ตลอดจนการเปลี่ยนแปลงและพัฒนาหลายอย่าง อิโมโต-โทรนิกเฟอร์บี (Emoto-Tronic Furbies) ยังขายต่อมาถึงปลายปี 2550 เมื่อของเล่นเหล่านี้หายากอย่างยิ่ง เฟอร์บีรุ่นที่ปรับแล้วมีขายในเดือนกันยายน 2555 สำหรับฤดูวันหยุด
Aaptos niger
Aaptos niger เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายในปี 1981
กิเหลง
กิเหลง (Ji Ling; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊กขุนพลของอ้วนสุด เป็นชาวซานตุง มีอาวุธเป็นง้าว 3 คม หนัก 50 ชั่ง เมื่อเล่าปี่ยกมาตีลำหยง อ้วนสุดได้ให้กิเหลงเป็นแม่ทัพหน้าต้านเล่าปี่ กิเหลงปะทะกับกวนอู รบไม่แพ้ชนะกัน ต่อมาเล่าปี่ถูกลิโป้ยึดเมืองชีจิ๋ว
ณรงค์ พิพัฒนาศัย
พลเรือเอก ณรงค์ พิพัฒนาศัย สมาชิกวุฒิสภาไทย ชุดที่ 12 อดีตรองนายกรัฐมนตรี อดีตราชองครักษ์พิเศษ กรรมการในคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง ประธานคณะกรรมการส่งเสริมและพัฒนาคุณภาพชีวิตคนพิการ ประธานกรรมการกองทุนสนับสนุนการสร้างเสริมสุขภาพ ประธานกรรมการพัฒนาระบบยาแห่งชาติ ประธานกรรมการประสานและกำกับการดำเนินงาน ป้องกันและปราบปรามการค้ามนุษย์ ประธานกรรมการในคณะกรรมการป้องกันเจ้าหน้าที่ของรัฐมิให้เกี่ยวข้องกับการค้ามนุษย์ ตามคำสั่งสำนักนายกรัฐมนตรี ที่ 401/2558 และอดีตรัฐมนตรีว่าการกระทรวงศึกษาธิการ ในรัฐบาลพลเอก ประยุทธ์ จันทร์โอชา ประธานกรรมการบริหารลูกเสือแห่งชาติและรองหัวหน้าคณะรักษาความสงบแห่งชาติและ อดีต ผู้บัญชาการทหารเรือ ได้รับโปรดเกล้าโปรดกระหม่อมแต่งตั้งเป็นผู้บัญชาการทหารเรือสืบต่อจาก พล.ร.อ.สุรศักดิ์ หรุ่นเริงรมย์ ที่เกษียณอายุราชการในเดือนตุลาคม พ.ศ. 2556
กิเหลง
ลิโป้ให้เล่าปี่อยู่เมืองเสียวพ่าย อ้วนสุดได้ให้กิเหลงเป็นแม่ทัพหน้านำทหารสิบหมื่นไปตีเมืองเสียวพ่าย เล่าปี่จึงส่งจดหมายไปขอความช่วยเหลือจากลิโป้ ลิโป้จึงเรียกทั้งเล่าปี่และกิเหลงมาที่ค่ายของตนและอ้างมติสวรรค์ยิงเกาทัณฑ์ให้โดนปลายทวน โดยนำทวนไปปักที่ประตูค่ายห่างจากจุดที่ลิโป้ยืน 150 ก้าว ถ้ายิงเกาทัณฑ์ไม่โดนปลายทวนให้ทั้งสองทัพทำสงครามกันต่อไปโดยลิโป้ไม่ขอยุ่งเกี่ยวอีกต่อไป แต่ถ้ายิงถูกปลายทวนทั้งสองฝ่ายต้องเลิกรบกัน ผลปรากฏว่าลิโป้ยิงถูกปลายทวนได้อย่างแม่นยำ ทำให้เล่าปี่รอดจากการโจมตีของกิเหลง ต่อมาเล่าปี่ยกมาตีอ้วนสุดที่กำลังเดินทัพไปหาอ้วนเสี้ยวผู้พี่ อ้วนสุดได้ให้กิเหลงออกรบ กิเหลงรบกับเตียวหุยและถูกเตียวหุยฆ่าตาย
ดูเพิ่ม
199
ณรงค์ พิพัฒนาศัย
ประวัติ
พล.ร.อ.ณรงค์ มีชื่อเรียกเล่น ๆ จากเพื่อน ๆ และสื่อมวลชนว่า "บิ๊กเข้" เนื่องจากสมัยเป็นนักเรียนเตรียมทหารนั้นมักไปลอยคอว่ายน้ำหลังเลิกเรียนอยู่เป็นประจำ ความชื่นชอบส่วนตัวชอบถ่ายรูป มักพกกล้องถ่ายรูปไปในที่ต่าง ๆ เสมอ แต่ไม่ชอบที่จะถ่ายรูปตัวเอง
วันที่ 12 กุมภาพันธ์ พ.ศ. 2559 เขาลงนามในประกาศสำนักนายกรัฐมนตรีเรื่อง แต่งตั้งกรรมการผู้ทรงคุณวุฒิในคณะกรรมการหลักประกันสุขภาพแห่งชาติ และ เรื่องแต่งตั้งกรรมการผู้ทรงคุณวุฒิในคณะกรรมการควบคุมคุณภาพและมาตรฐานบริการสาธารณสุข ในฐานะปฏิบัติราชการแทน นายกรัฐมนตรี
ค่ายผู้ลี้ภัยแม่ลา
ค่ายผู้ลี้ภัยแม่ลา ก่อตั้งขึ้นในปี 2527 อยู่ในอำเภอท่าสองยาง จังหวัดตาก ในเขตทิวเขาดอยมอนกุจู ปัจจุบันให้ที่อยู่แก่ผู้ลี้ภัย 50,000 คน ซึ่งมีเพิ่มทุกสัปดาห์จากประเทศพม่า ค่ายผู้ลี้ภัยแม่ลาเป็นค่ายผู้ลี้ภัยสำหรับชาวพม่าแห่งใหญ่ที่สุดในประเทศไทย ผู้ลี้ภัยกว่า 90% มีเชื้อสายกะเหรี่ยง
เดิมค่ายตั้งขึ้นหลังฐานทัพสหภาพแห่งชาติกะเหรี่ยง (KNU) แตก ที่หมู่บ้านแม่ลาของไทยตรงพรมแดนในปี 2527 โดยมีประชากร 1,100 คน ไม่นานหลังจากนั้น ค่ายถูกย้ายไปยังจุดอันเป็นที่ตั้งของโซนซีในปัจจุบัน เนื่องจากความกังวลด้านความมั่นคง หลังมาเนอปลอว์แตกในเดือนมกราคม 2538 ค่ายจำนวนหนึ่งถูกโจมตีในการตีโฉบฉวยข้ามพรมแดน และทางการไทยเริ่มรวบรวมค่ายเพื่อเพิ่มความมั่นคง ค่ายผู้ลี้ภัยแม่ลาถูกกำหนดเป็นค่ายหลักในพื้นที่
ค่ายแม่ลาถูกมองว่าเป็นศูนย์กลางการศึกษาสำหรับผู้ลี้ภัย ฉะนั้น ประชากรปัจจุบันจึงมีนักเรียนหลายพันคนที่มาศึกษาในค่ายด้วย บ้างมาจากค่ายผู้ลี้ภัยอื่น แต่ส่วนใหญ่มาจากพม่า นักเรียนเหล่านี้ได้รับการลงทะเบียนเป็นผู้อยู่อาศัยชั่วคราว
ค่ายถูกโจมตีในปี 2540 โดยกำลังกองกำลังกะเหรี่ยงประชาธิปไตยฝ่ายพุทธ (DKBA) ที่ได้รับการสนับสนุนจากหน่วยกองทัพพม่า ไม่มีการรุกล้ำอีกหลังจากนั้น แต่กระสุนปืนครกตกในส่วน เอ5 ในเดือนมีนาคม 2541 ทุกฤดูแล้ง พื้นที่นี้ค่อนข้างตึงเครียดกับความมั่นคงของค่าย มีการขู่จะโจมตีด้วยอาวุธ และ/หรือ ความพยายามเผาค่าย
พื้นที่รัฐกะเหรี่ยงที่ตั้งอยู่ตรงข้ามค่ายแม่ลานั้นอยู่ห่างไกล โดยไม่มีนิคมขนาดใหญ่หรือโครงสร้างพื้นฐาน กองทัพปลดปล่อยแห่งชาติกะเหรี่ยง (KNLA) ยังมีกองบัญชาการกองพลน้อยที่ 7 อยู่ใกล้เคียง และมีกองรักษาด่านจำนวนมากของกองทัพพม่าและกองกำลังกะเหรี่ยงประชาธิปไตยฝ่ายพุทธอยู่ในพื้นที่
เส้นขนานที่ 80 องศาเหนือ
เส้นขนานที่ 80 องศาเหนือ คือวงกลมละติจูดที่ 80 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก ทวีปยุโรป ทวีปเอเชีย มหาสมุทรอาร์กติก และทวีปอเมริกาเหนือ
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 80° เหนือลากผ่านพื้นที่ดังนี้:
! scope="col" width="125" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรแอตแลนติก ! scope="row" | 🇳🇴 ! scope="row" style="background:#b0e0e6;" | มหาสมุทรแอตแลนติก ! scope="row" | 🇳🇴 ! scope="row" style="background:#b0e0e6;" | ทะเลแบเร็นตส์ ! scope="row" | 🇷🇺 ! scope="row" style="background:#b0e0e6;" | ทะเลแบเร็นตส์ ! scope="row" | 🇷🇺 ! scope="row" style="background:#b0e0e6;" | ทะเลแบเร็นตส์ ! scope="row" style="background:#b0e0e6;" | ทะเลคารา ! scope="row" | 🇷🇺 ! scope="row" style="background:#b0e0e6;" | ทะเลลัปเตฟ ! scope="row" style="background:#b0e0e6;" | มหาสมุทรอาร์กติก ! scope="row" | 🇨🇦 ! scope="row" style="background:#b0e0e6;" | ช่องแคบสเวอร์ดรัพ ! scope="row" | 🇨🇦 ! scope="row" style="background:#b0e0e6;" | ยูเรกาซาวด์ ! scope="row" | 🇨🇦 ! scope="row" style="background:#b0e0e6;" | อ่าวแคนอน ! scope="row" | 🇨🇦 ! scope="row" style="background:#b0e0e6;" | ช่องแคบเนเรส ! scope="row" | 🇬🇱 ! scope="row" style="background:#b0e0e6;" | มหาสมุทรแอตแลนติก
การสังหารหมู่ที่ดีร์ยาซีน
การสังหารหมู่ที่ดีร์ยาซีน (Deir Yassin massacre) เกิดขึ้นเมื่อวันที่ 9 เมษายน 1948 เมื่อกลุ่มนักสู้ชาวยิวราว 130 คนจากกองกำลังกึ่งกอทัพยิว อีร์กูน และ เลฮี ฆาตกรรมชาวบ้านอย่างน้อย 107 ราย เหยื่อทั้งหมดเป็นชาวอาหรับปาเลสไตน์ รวมถึงเด็กและสตรี ในหมู่บ้านดีร์ยาซีน ซึ่งมีขนาดประชากรราว 600 ใกล้กับนครเยรูซาเลม แม้ว่าหมู่บ้านจะบรรลุข้อตกลงในการอยู่โดยสันติก็ตาม การโจมตีนี้เกิดขึ้นขณะกองกำลังชาวยิวพยายามจะหาทางผ่อนปรนการล้อมนครเยรูซาเลมในระหว่างสงครามกลางเมืองปาเลสไตน์ในอาณัติที่เกิดขึ้นก่อนสิ้นสุดการปกครองในภูมิภาคปาเลสไตน์ของเจ้าอาณานิคมอังกฤษ
การสังหารหมู่นี้ถูกประณามโดยผู้นำของฮากานะฮ์ซึ่งเป็นกองกำลังกึ่งกองทัพหลักของชุมชนชาวยิว และชาวยิวซึ่งรวมถึงหัวหน้าแรบไบประจำพื้นที่สองคน ไปจนถึงอัลเบิร์ต ไอน์สไตน์, เยสซูรูน การ์โดโซ, ฮันนะฮ์ อาเรนดต์, ซิดนีย์ ฮุก เป็นต้น องค์การชาวยิวเพื่อปาเลสไตน์ยังได้ส่งจดหมายขอโทษอย่างเป็นทางการแด่กษัตริย์อับดุลละฮ์แห่งจอร์แดนแต่ถูกปัดตกไป และถือว่าคนยิวมีส่วนรับผิดชอบต่อเหตุการณ์นี้ รวมถึงยังเตือนถึง "ผลสืบเนื่องอย่างร้ายแรง" หากเกิดเหตุการณ์เช่นนี้ที่ใดอีก
สี่วันถัดมา ในวันที่ 13 เมษายน มีการโจมตีเพื่อล้างแค้นในเยรูซาเลม โดยการโจมตีขบวนความช่วยเหลือทางการแพทย์ฮาดัสซะฮ์นี้เป็นผลให้มีชาวยิวถูกสังหาร 78 ราย ส่วนใหญ่เป็นบุคลากรทางการแพทย์ ส่วนแหล่งข้อมูลในหอจดหมายเหตุของกองทัพอิสราเอลที่บันทึกข้อมูลเกี่ยวกับการสังหารหมู่ที่ดีร์ยาซีนยังคงมีสถานะเป็นความลับ
เจ้ายุติธรรมธร (หยุย ณ จำปาศักดิ์)
เจ้ายุติธรรมธร (หยุย ณ จำปาศักดิ์) หรือ เสด็จเจ้าย่ำขะหม่อมยุติธรรมธร ดำรงพระยศเดิมเป็นที่ เจ้าราชดนัยแห่งนครจำปาศักดิ์ (พ.ศ. 2440 - 2 มีนาคม พ.ศ. 2489) เจ้าผู้ครองนครจำปาศักดิ์พระองค์ที่ 12 และผู้ว่าราชการเมืองจำปาศักดิ์ในสมัยที่ลาวตกเป็นอาณานิคมของฝรั่งเศส
ประวัติ
เสด็จเจ้ายุติธรรมธร (หยุย ณ จำปาศักดิ์) ประสูติเมื่อ พ.ศ. 2417 เป็นพระราชโอรสพระองค์โตของเสด็จเจ้าย่ำขะหม่อมยุติธรรมธรนครจำปาศักดิ์รักษาประชาธิบดี (คำสุก ณ จำปาศักดิ์) เจ้าผู้ครองนครจำปาศักดิ์พระองค์ที่ 11 ได้รับพระราชทานพระยศจากพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ให้เป็นที่เจ้าราชดนัย ตำแหน่งผู้ช่วยราชการในเจ้านครจำปาศักดิ์เมื่อ พ.ศ. 2440 อนึ่ง ตำแหน่งเจ้าราชดนัยนี้ทรงพระกรุณาโปรดเกล้าโปรดกระหม่อมพระราชทานแก่พระราชโอรสของเจ้านครประเทศราช ซึ่งรองจากพระยศของเสด็จเจ้าราชบุตรหรือเจ้าราชบุตร แต่มิได้นับเข้าในระบบการปกครองแบบอาญาสี่ซึ่งเป็นระบบการปกครองดั้งเดิมของลาว
ต่อมาเมื่อเสด็จเจ้ายุติธรรมธร (คำสุก ณ จำปาศักดิ์) พิราลัยด้วยพระโรคชราในปี พ.ศ. 2444 ทางราชการสยามได้ให้เสด็จเจ้าอุปราช (เจ้าคำพันธ์) เป็นผู้รักษาราชการเมืองนครจำปาศักดิ์ไปพลาง เนื่องจากยังไม่ทันได้ทรงพระกรุณาโปรดเกล้าฯ ให้แต่งตั้งเจ้าผู้ครองนครจำปาศักดิ์พระองค์ใหม่ ต่อมาในปี พ.ศ. 2446 ดินแดนของนครจำปาศักดิ์ได้ตกอยู่ในความปกครองของฝรั่งเศสตามสนธิสัญญาฉบับลงวันที่ 13 กุมภาพันธ์ ร.ศ. 122 ฝ่ายฝรั่งเศสจึงได้เกลี้ยกล่อมให้เจ้าราชดนัย (หยุย) เป็นเจ้าผู้ครองเมืองนครจำปาศักดิ์สืบต่อจากพระราชบิดา พระองค์จึงได้มีหนังสือลับไปทูลปรึกษาสมเด็จกรมพระยาดำรงราชานุภาพ (ขณะมีพระอิสริยยศเป็นพระเจ้าน้องยาเธอ กรมหมื่นฯ) เสนาบดีกระทรวงมหาดไทยในเวลานั้น ซึ่งกรมพระยาดำรงฯ ได้ทรงตอบไปว่า "ให้รับตำแหน่งทำการให้ฝรั่งเศสเสีย มิฉะนั้นถ้าฝรั่งเศสเอาพวกอื่นมาตั้งวงศ์ตระกูลเจ้ายุติธรรมจะได้รับความเดือดร้อน" เจ้าราชดนัย (หยุย) จึงตกลงรับเป็นเจ้าผู้ครองนครจำปาศักดิ์นับแต่นั้น โดยฝ่ายฝรั่งเศสได้ตั้งให้เจ้าราชดนัย (หยุย) ขึ้นเป็นเจ้ายุติธรรมธรเช่นเดียวกับเจ้านครจำปาศักดิ์พระองค์ก่อน ๆ และนับเป็นเจ้าผู้ครองนครจำปาศักดิ์ที่ได้รับพระราชทานนามยศประจำที่เจ้ายุติธรรมธรเป็นลำดับที่ 3 ของราชวงศ์จำปาศักดิ์ด้วย
ต่อมารัฐบาลอินโดจีนฝรั่งเศส ได้ยกเลิกฐานะความเป็นเจ้าผู้ครองนครลงเมื่อวันที่ 22 พฤศจิกายน พ.ศ. 2447 เสด็จเจ้ายุติธรรมธร (หยุย) จึงมีฐานะเป็นผู้ว่าราชการเมืองจำปาศักดิ์แทนแต่ก็ยังทรงดำรงฐานันดรศักดิ์แห่งราชวงศ์จำปาศักดิ์อยู่ จนถึง พ.ศ. 2484 เมื่อประเทศสยามได้ยึดดินแดนนครจำปาศักดิ์กลับคืนมาอีกครั้ง และจัดตั้งขึ้นเป็นจังหวัดนครจัมปาศักดิ์แล้ว ทางราชการไทยก็ได้คงพระเกียรติยศของเสด็จเจ้ายุติธรรมธร (หยุย) ในฐานะเจ้าผู้ครองนครจำปาศักดิ์ไว้ตามเดิม กล่าวอีกนัยหนึ่งก็คือ ให้เป็นผู้ว่าราชการจังหวัดที่ตั้งขึ้นมาใหม่นั้นเอง พระองค์ได้ทรงอยู่ในตำแหน่งและฐานันดรศักดิ์นี้จนถึงแก่พิราลัยในตำแหน่งเมื่อวันที่ 2 มีนาคม พ.ศ. 2489 ก่อนหน้าที่ดินแดนจำปาศักดิ์จะกลับไปเป็นของฝรั่งเศสอีกครั้งไม่นานนัก
ผู้สืบสกุล
เสด็จเจ้ายุติธรรมธร (หยุย ณ จำปาศักดิ์) ทรงมีราชโอรสพระราชธิดาที่ประสูติแต่พระชายาและหม่อมห้าม 5 พระองค์ ดังนี้
องค์หญิง ได้เวลา "ทรมาน" แล้วค่ะ
องค์หญิง ได้เวลา "ทรมาน" แล้วค่ะ เป็นซีรีส์มังงะญี่ปุ่น เขียนเรื่องโดยโรบินสัน ฮารูฮาระ และวาดภาพโดยฮิราเก เริ่มเผยแพร่ออนไลน์ทางเว็บไซต์มังงะ โชเน็งจัมป์พลัส ในเดือนเมษายน พ.ศ. 2562 และได้รับการรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 11 เมื่อเดือนมีนาคม พ.ศ. 2566 ซีรีส์อนิเมะดัดแปลงผลิตโดยสตูดิโอไพน์แจมมีกำหนดออกอากาศในเดือนมกราคม พ.ศ. 2567
มังงะ
ซีรีส์เขียนเรื่องโดยโรบินสัน ฮารูฮาระ และวาดภาพโดยฮิราเก เริ่มเผยแพร่ออนไลน์ทางเว็บไซต์มังงะ โชเน็งจัมป์พลัส ในวันที่ 4 เมษายน พ.ศ. 2562 หนังสือมังงะรวมเล่มเล่มแรกวางจำหน่ายในวันที่ 4 เมษายน พ.ศ. 2562 ในเดือนมกราคม พ.ศ. 2565 วางจำหน่ายถึงเล่มที่ 8
ในเดือนตุลาคม พ.ศ. 2562 มังงะพลัสประกาศเริ่มเผยแพร่ซีรีส์ทางแอปพลิเคชันและเว็บไซต์
อนิเมะ
ซีรีส์อนิเมะดัดแปลงมีการประกาศสร้างในวันที่ 27 มิถุนายน พ.ศ. 2566 จะผลิตโดยสตูดิโอไพน์แจม กำกับโดยโยโกะ คาเนโมริ เขียนบทโดยคาซูยูกิ ฟูเดยาซุ ออกแบบตัวละครโดยโทชิยะ โคโนะและซาโตชิ ฟูรูฮาชิ และแต่งดนตรีประกอบโดยมาซารุ โยโกยามะ ซีรีส์อนิเมะมีกำหนดออกอากาศในเดือนมกราคม พ.ศ. 2567
มหามายูรี
พระมหามยุรี (孔雀明王; Mahamayuri) เป็นวิทยาราชองค์หนึ่ง ซึ่งเป็นที่นับถือในศาสนาพุทธนิกายมหายานในภูมิภาคเอเชียตะวันออก มักมีรูปลักษณ์เป็นที่สังเกตได้ง่าย โดยปรากฏเป็นเทวดาประทับบนนกยูง มีตำนานปรากฏในธารณีชื่อมหามยุรีวิทยาราชามหาธารณี
ภาพรวม
ความจาก “มหามยุรีวิทยาราชาสูตร” แสดงไว้ว่า “สมัยหนึ่งมีภิกษุรูปหนึ่งถูกงูกัด พระอานนท์นำความกราบบังคมทูลพระผู้มีพระภาค ครานั้นสมเด็จพระโลกเชษฐ์ตรัสว่า ในอดีตอันกาลอันเนิ่นนานมาแล้ว เบื้องหิมาลัยบรรพต มีสุวรรณรูปมหามยุรีราชาอาศัยอยู่ อันสุวรรณรูปมหามยุรีราชาได้เจริญมหามยุรีวิทยาราชามหาธารณีอยู่เป็นนิจ พ้นแล้วจากอันตรายทั้งปวง สืบมาวันหนึ่งสุวรรณรูปมหามยุรีราชาได้ไปท่องเที่ยว ลืมเจริญซึ่งมหาธารณี จึงถูกมนุษย์จับตัวไป ภายหลังได้เมื่อสติจึงเจริญมหาธารณีอีกครั้งก็พ้นภัย จากนั้นสุวรรณรูปมหามยุรีราชาได้แสดงธรรมแก่ปวงชน แล้วจากไป
ก็ในสมัยนั้น พระศาสดาจึงทรงแสดงมหามยุรีวิทยาราชามหาธารณี อันจักระงับแล้วซึ่งสรรพพิษ สรรพโรคาพาธ และสัพพันตรายทั้งปวง ดังนี้ “โอม มยุระ กรันเต สวาหา”
ประติมานวิทยา
รูปลักษณ์แห่งพระมหามยุรีวิทยาราชานั้น ทรงมี 1 เศียร 4 กร สำแดงพระองค์เป็นมหาโพธิสัตวลักษณ์ ประทับบนบุณฑริก อันสถิตเหนือยูงทอง (มยุราสนะ) พระหัตถ์ทรงดอกอุบล, ขนนกยูง, และผลไม้ทั้ง 2 อันได้แก่ มังคลผล และปัจจยผล (ผลไม้เป็นเครื่องหมายแห่งการบรรลุมรรคผล) ในคัพภโลกธาตุ ทรงสำแดงพระองค์มี 2 พระกร พระหัตถ์ขวาทรงขนนกยูง พระหัตถ์ซ้ายทรงดอกบัว ประทับบนบัวสัตตบรรณ เป็นลำดับที่ 6 ในหนทักษิณแห่งวิหารสุสิทธิ
มนตร์มหามยุรีวิทยาราชามหาธารณี
“มหามยุรีวิทยาราชามหาธารณี” มีคุณพ้นประมาณ จักระงับแล้วซึ่งภัยทั้งปวง อันเกิดแต่ ดิน, น้ำ, ลม, ไฟ, ศาสตรา, ยาพิษ เป็นอาทิ (โดยเฉพาะมีคุณอย่างยิ่งในการสลายแล้ว ซึ่งพิษทั้งปวง เช่น พิษงูและสัตว์ต่างๆ ยาพิษทั้งปวง สารเคมี ตลอดจนพิษร้ายและเชื้อโรคต่างๆ อันเกิดแต่ มนุษย์, สัตว์, วัตถุสิ่งของ, เวทมนตร์ ฯลฯ) นอกจากนี้ ยังช่วยระงับซึ่งภัยธรรมชาติ ช่วยในการขอฝน และยังให้ฤดูกาลเป็นปกติ พืชพรรณธัญญาหารอุดมสมบูรณ์
Aaptos nuda
Aaptos nuda เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายโดยแรนดอล์ฟ เคิร์กแพทริกในปี 1903
ลุดตัดกุด
ลุดตัดกุด มีชื่อในภาษาจีนกลางว่า อู้ทูกู่ เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก เป็นชาวเผ่าลำมัน เจ้าแห่งรัฐออโกก๊ก (烏戈國 อูเกอกั๋ว)
ลุดตัดกุดเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์
ในนิยายสามก๊ก
ลุดตัดกุดปรากฏเป็นตัวละครในนวนิยายสามก๊กตอนที่ 90 ลุดตัดกุดเป็นเจ้าแห่งรัฐออโกก๊ก (烏戈國 อูเกอกั๋ว) รัฐของชนเผ่าลำมัน (南蠻 หนานหมาน) ลุดตัดกุดมีร่างสูง 12 ฉื่อ (尺) ไม่กินธัญพืชทั้งห้า (五谷 อู๋กู่) แต่กินงูและสัตว์ดุร้ายทั้งดิบ ๆ เป็นอาหาร มีเหล่าทหารใต้บังคับบัญชาที่เรียกว่าตีนกะเป๋ง (籐甲兵 เถิงเจี่ยปิง) สวมเกราะหวายซึ่งเป็นเกราะที่ชุบน้ำมันถึงครึ่งปี ทำให้ฟันแทงไม่เข้าและสามารถลอยน้ำได้
หลังจากเบ้งเฮ็กถูกขงเบ้งจับตัวครั้งที่ 6 แล้วถูกปล่อยไป เบ้งเฮ็กได้ไปร้องขอต่อลุดตัดกุดให้ยกทหารเกราะหวายไปรบกับขงเบ้ง ในศึกแรก กองทัพของขงเบ้งนำโดยจูล่งและอุยเอี๋ยนได้แพ้ทหารเกราะหวายของลุดตัดกุด ขงเบ้งจึงคิดอุบายให้อุยเอี๋ยนไปรบกับลุดตัดกุดและแกล้งแพ้หลายๆครั้งและถอยไปยังหุบเขาจัวปัวสก (盤蛇谷 ผานเฉอกู่) ลุดตัดกุดหลงกลเข้าไปในหุบเขาที่ขงเบ้งได้ทิ้งดินระเบิดไว้ แล้วขงเบ้งจึงสั่งให้ทหารจุดเพลิงและทิ้งไปในหุบเขา เกราะหวายเป็นเกราะชุบน้ำมันจึงติดไฟได้ง่าย ทำให้ทหารเกราะถูกเพลิงเผาทั้งเป็นตายสิ้นรวมทั้งลุดตัดกุดด้วย
รายชื่อคณะการท่องเที่ยวและการบริการในประเทศไทย
รายชื่อสถาบันอุดมศึกษาในประเทศไทย ที่เปิดสอนวิชาในกลุ่มการท่องเที่ยว การโรงแรม และการบริการ
สเตโกซอรัส
สเตโกซอรัส (Stegosaurus) ชื่อของมันหมายถึง กิ้งก่ามีหลังคา เป็นไดโนเสาร์กินพืชจากวงศ์ Thyreophora หรือกลุ่มไดโนเสาร์หุ้มเกราะ โดยมันอาศัยอยู่ในยุคจูราสซิกตอนปลายระหว่าง 155 - 145 ล้านปีก่อน โดยมันมีลักษณะเด่นคือ มีแผ่นหนามรูปทรงห้าเหลี่ยมทอดยาวเป็นคู่ๆ อยู่บนหลังตั้งแต่ท้ายทอยจนเกือบจรดปลายหาง ส่วนปลายหางนั้นก็มีอาวุธที่ถือเป็นอีกจุดเด่นของมันเลยก็ว่าได้ ซึ่งนั่นก็คือ หนามขนาดใหญ่ทั้งสี่ โดยมันใช้ในการป้องกันตัวจากนักล่า
โดยมันนั้นถูกค้นพบในแถบตะวันตกของประเทศสหรัฐอเมริกา และประเทศโปรตุเกส ในการก่อตัวของชั้นหิน Morrison Formation ในตอนนี้สเตโกซอรัสได้มีการยอมรับไว้อยู่ทั้งหมด 3 สกุล ซึ่งนั่นก็คือ S.stenops, S.ungulatus , S.sulcatus (S. = สเตโกซอรัส นะครับเพื่อความเข้าใจที่ตรงกันในหมู่นักวิทยาศาสตร์) โดยสกุลที่รู้จักกันดีที่สุดคือ S.stenops แต่สกุลที่ใหญ่ที่สุดก็คือ S.ungulatus ซึ่งจะมีขนาดอยู่ที่ 7 เมตร ณ เวลานี้มีการค้นพบสเตโกซอรัสอยู่ทั้งหมด 80 ตัว นักบรรพชีวินวิทยาเชื่อว่าพวกมันนั้นน่าจะอาศัยอยู่ร่วมกันกับ ดิปโพลโดคัส อะแพทโทซอรัส แบรคคิโอซอรัส
สเตโกซอรัสเป็นไดโนเสาร์กินพืชขนาดใหญ่ โดยมันมีขนาดโดยประมาณ 6-7 เมตร (S.stenops) มีลักษณะเด่นก็คือ มีขาหน้าที่สั้น ขาหลังยาว โดยหางของมันจะชูสูงขึ้นไปในอากาศ มันมีแผ่นหนามรูปห้าเหลี่ยมทอดยาวเป็นคู่ๆ อยู่บนหลัง โดยเหล่านักบรรพชีวินวิทยาและกลุ่มนักวิทยาศาสตร์ต่างสันนิษฐานถึงหน้าที่ของแผ่นหลังของมันอยู่แต่หลายๆคนเชื่อว่ามันน่าจะใช้ในการปรับอุณหภูมิร่างกาย และใช้ในการป้องกันตัวได้ด้วย
ลักษณะและรายละเอียด
สเตโกซอรัสเป็นสัตว์บกสี่เท้าที่มีลักษณะเด่นเฉพาะตัว เพราะบนหลังของมันเต็มไปด้วย แผ่นหนามรูปทรงห้าเหลี่ยมทอดยาวเป็นคู่ๆ อยู่บนหลังตั้งแต่หัวเกือบจรดปลายหางซึ่งสามารถใช้ในการข่มขวัญศัตรูและดึงดูดเพศตรงข้าม อีกทั้งยังมีหนามสองคู่ขนาดใหญ่อยู่ปลายหางอีกต่างหาก จึงเป็นที่ชื่นชอบของเด็กๆเพราะมันดูเท่ห์ และปลายหางของมันยังเป็นอาวุธที่ทรงพลังในการต่อกรกับนักล่าอย่างเจ้า อัลโลซอรัส กับ เซอราโตซอรัส อีกด้วย พูดง่ายๆก็คือ เจ้าสเตโกซอรัสนั้นมีอาวุธเต็มตัวไปหมดเลยก็ว่าได้... สเตโกซอรัสนั้นเป็นไดโนเสาร์กินพืชขนาดกลาง โดยมันมีขนาดอยู่ที่ 6.5 เมตร และมีน้ำหนักอยู่ที่ 3.5 ตัน (S.stenops) และถ้าเป็นอีกสปีชีส์หนึ่งก็จะมีขนาดอยู่ที่ 7 เมตร และมีน้ำหนักอยู่ที่ 3.8 ตัน (S.ungulatus) ซึ่งโดยส่วนใหญ่แล้วพวกมันมักจะถูกประมาณขนาดไว้ที่ 7.5 เมตร และมีน้ำหนักอยู่ที่ 5 - 5.3 ตัน ซึ่งนั่นถือว่ามีขนาดเกือบเท่ารถบัสได้เลย จึงทำให้มันดูน่ากลัวในสายตาของนักล่าหลายๆ ตัว อย่างเช่น อัลโลซอรัส ที่ล่าเหยื่อกันเป็นกลุ่มเหมือนกับหมาป่า แต่ก็ต้องมีชะงักกันบ้างถ้าเจอกับฝูงของสเตโกซอรัส
หัวกะโหลกศีรษะ
กะโหลกศีรษะของสเตโกซอรัสนั้นมีขนาดเล็กเมื่อเปรียบเทียบกับขนาดของลำตัว โดยกะโหลกของมันคล้ายกันกับArchosaurทั่วๆไป โดยมันมีรูโพรงอยู่บนกะโหลกทั้งหมด 3 รูใหญ่ๆ ตำแหน่งกะโหลกของสเตโกซอรัสอยู่ต่ำ ซึ่งน่าจะบ่งบอกถึงลักษณะการกินของพวกมันด้วย การมีตำแหน่งกะโหลกอยู่ที่ต่ำอาจจะทำให้มันนั้นต้องกินพืชตระกูลเฟิร์นต้นเตี้ยๆ หรือหญ้าเป็นอาหารหลัก
กะโหลกศีรษะของสเตโกซอรัสนั้นไม่มีฟันหน้าแต่เปลี่ยนเป็นจะงอยปากไปแทน ปลายปากของกรามล่างจะมีลักษณะแบนหักลงซึ่งลักษณะแบบนี้จะทำให้ฟันกรามของมันขบกันได้อย่างพอดี และลักษณะของจะงอยปากของมันนั้นยื่นออกรอบกรามจึงทำให้สเตโกซอรัสนั้นไม่มีกระพุ้งแก้ม เพราะเมื่อมันหุบปากลงจะงอยปากของมันจะครอบทั้งกรามล่างได้พอดีจึงไม่จำเป็นต้องมีกระพุ้งแก้ม ถึงแม้ว่าสเตโกซอรัสนั้นจะเป็นสัตว์ที่มีขนาดใหญ่ แต่พิจารณาขนาดของกะโหลกโดยรวมแล้ว ทำให้เรารู้ว่าสเตโกซอรัสนั้นมีสมองที่มีขนาดเล็กพอๆกับสมองของสุนัขเพียงเท่านั้น ซึ่งชิ้นส่วนฟอสซิลกล่องสมองของสเตโกซอรัสนั้นถูกเก็บไว้โดยโดยนักบรรพชีวินวิทยาชาวอเมริกันชื่อ Othniel Charles Marsh (โอทเนียล ชาร์ลส์ มาร์ช) โดยส่วนกะโหลกของมันถูกค้นพบในช่วงปี ค.ศ.1880 ซึ่งกล่องสมองของมันมีขนาดเล็กมากจึงทำให้รู้ว่าสเตโกซอรัสนั้นมีสมองที่มีขนาดเล็กมากเมื่อเทียบกับลำตัวที่เกือบเท่ารถบัสของมัน ทำให้ในสมัยก่อนนั้นนักวิทยาศาสตร์รวมถึงนักบรรพชีวินวิทยาและคนส่วนใหญ่ จะตีความสเตโกซอรัสออกมาเป็นกิ้งก่ายักษ์สี่ขาผู้อุ้ยอ้าย และยังเป็นกระสอบทรายให้กับเหล่านักล่าในยุคนั้น
จนกระทั่งหลายทศวรรษต่อมา ทฤษฎีที่ว่าไดโนเสาร์ไม่ฉลาดเริ่มถูกปฏิเสธและถูกปัดตกไป เพราะได้มีการค้นพบหลักฐานใหม่ๆเกี่ยวกับไดโนเสาร์กันมากยิ่งขึ้น จึงทำให้ภาพจำของไดโนเสาร์เริ่มเปลี่ยนไป ไดโนเสาร์หลายตัวเริ่มมีหน้าตาที่คล้ายคลึงกับความเป็นจริงและตรงตามหลักชีววิทยากันมากขึ้น รวมถึงสเตโกซอรัสก็ด้วย ถึงแม้ว่าสเตโกซอรัสนั้นมีสมองที่มีขนาดเล็ก แต่ก็ใช่ว่ามันจะโง่เสมอไป พวกมันมีพฤติกรรมการเลี้ยงลูกอีกทั้งยังเป็นสัตว์สังคมอยู่รวมกันเป็นฝูงซะส่วนใหญ่ จึงทำให้มันเป็นไดโนเสาร์ที่มีความฉลาดระดับหนึ่งแต่ก็ไม่ได้มากนัก....มีหลักฐานหลายต่อหลายอย่างที่บ่งบอกถึงพฤติกรรมของมันที่กล่าวไว้ข้างต้น ไม่ว่าจะเป็นหลักฐานฟอสซิลที่พบการอยู่รวมกันเป็นกลุ่มเล็กๆ โดยมีจำนวนไม่มากและอาจจะการรวมตัวกันเป็นครั้งคราวในช่วงฤดูผสมพันธุ์ ด้วยหลักฐานและพฤติกรรมดังกล่าวจึงทำให้มันดูเป็นไดโนเสาร์ที่ไม่โง่อีกต่อไป และยังเป็นสัตว์เลื้อยคลานชั้นสูงที่มีโครงสร้างร่างกายที่เยี่ยมยอดอีกด้วย
"สมองที่สอง!!"
เรื่องนี้เป็นเรื่องที่ดูน่าเหลือเชื่อมากสำหรับใครหลายต่อหลายคน รวมถึงนักวิยาศาสตร์และนักบรรพชีวินวิทยาอีกมาก โดยทฤษฎีนี้ถูกนำเสนอโดยผู้ค้นพบมันที่ชื่อ Othniel Charles Marsh (โอทเนียล ชาร์ลส์ มาร์ช) มาร์ชได้นำเสนอว่าสเตโกซอรัสนั้นมีสมองที่สองเพื่อใช้ในการป้องกันตัวจากนักล่า พูดง่ายๆเลยก็คือ สมองด้านหน้าหรือสมองที่ศีรษะของมันมีขนาดใหญ่ไม่พอที่จะควบคุมระบบประสาทของมันได้ทั้งตัว จึงจำเป็นต้องมีสมองอีกส่วนเพื่อใช้ในการตอบสนองของร่างกาย ซึ่งมาร์ชได้กล่าวไว้ว่า สมองส่วนนี้จะใช้ในการสั่งการส่วนหางเพื่อป้องกันตัว ฉะนั้นเมื่อสเตโกซอรัสถูกโจมตีโดยนักล่า สมองส่วนนี้จะถูกใช้สั่งการให้เปิดโหมดป้องกันตัวทันที ซึ่งตำแหน่งของสมองส่วนนี้จะอยู่ตรงบริเวณโพรงสะโพกใกล้กับไขสันหลัง
แต่อันที่จริงแล้วสมองส่วนนี้ไม่ได้หน้าตาคล้ายสมองแต่อย่างใด แต่เป็นตัวไกลโคเจนหรือตัวปั๊มไกลโคเจนซึ่งตอนนี้ยังไม่ทราบแน่ชัดว่าส่วนนี้มีไว้ทำอะไร แต่มีการสันนิษฐานว่าอาจจะใช้ในการลำเลียงสารไกลโคเจนไปเลี้ยงระบบประสาทของเจ้ายักษ์ตัวนี้ ซึ่งอันที่จริงแล้วเจ้าตัวปั๊มไกลโคเจนนี้ไม่ได้มีเพียงแค่ในสเตโกซอรัส แต่ยังรวมถึงไดโนเสาร์กลุ่มออร์นิธิเชียนสายพันธุ์อื่นๆ และแน่นอนในนกก็มีเช่นกัน โดยมันจะมีหน้าที่เช่นเดียวกันซึ่งก็คือจะคอยลำเลียงสารไกลโคเจนไปหล่อเลี้ยงระบบประสาทต่างๆของร่างกาย เพื่อให้การทำงานของระบบประสาทเหล่านั้นสมดุลกับการสั่งการของสมองนั่นเอง
การจัดจำแนกสายพันธุ์
การจัดจำแนกสายพันธุ์ของสเตโกซอรัสนั้นแบ่งตามรูปแบบของหนาม แผ่นเกราะ และทรงกะโหลกเช่นเดียวกันกับแองคิโลซอร์ซึ่งเป็นไดโนเสาร์ในอันดับย่อย Thyreophora เหมือนกัน โดยไดโนเสาร์ในอันดับย่อยนี้ต่างเป็นที่รู้กันถึงอาวุธป้องกันตัวและหัวอันเป็นเอกลักษณ์ ซึ่งมีลักษณะแตกต่างกันในแต่ละสปีชีส์ แต่ทุกๆตัวล่วนมีเอกลักษณ์เป็นของตนเอง โดยแทบจะไม่ซ้ำกัน
Peter Malcolm Galton (ปีเตอร์ มัลคอล์ม แกลตัน) นักบรรพชีวินวิทยาสัตว์มีกระดูกสันหลังชาวอังกฤษ ได้นำเสนอว่าเหล่าไดโนเสาร์สาย Thyreophora นี้เริ่มมีการวิวัฒนาการขึ้นตั้งแต่ยุคจูราสสิคตอนต้น ซึ่งเกิดขึ้นหลังจากการสูญพันธุ์ในช่วงยุคไทรแอสซิก โดยมีหลักฐานอยู่ที่ การก่อตัวของชั้นหินโคตา (Kota Formation) ทางตอนล่างของประเทศอินเดีย
Aaptos pernucleata
Aaptos pernucleata เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายในปี 1870
เอทีแอนด์ที
เอทีแอนด์ที อิงค์ (AT&T Inc.) เป็นบริษัทข้ามชาติด้านโทรคมนาคมของสหรัฐอเมริกา มีสำนักงานใหญ่ตั้งอยู่ในเมืองแดลลัส รัฐเท็กซัส เป็นผู้ให้บริการโทรศัพท์มือถือที่ใหญ่เป็นอันดับสองและโทรศัพท์คู่สายใหญ่เป็นอันดับหนึ่งในสหรัฐอเมริกา และเป็นผู้ให้บริการโทรศัพท์มือถือที่ใหญ่เป็นอันดับ 18 ของโลกตามฐานลูกค้าในปี 2015 โดยมีฐานลูกค้าในมือกว่า 126.4 ล้านคน บริษัทได้รับการจัดอันดับในปี 2014 ให้เป็นบริษัทที่มีขนาดใหญ่เป็นอันดับที่ 24 ของโลก
ฟลอร์บอลหญิงชิงแชมป์โลก
ฟลอร์บอลหญิงชิงแชมป์โลก (Women's World Floorball Championship) เป็นการแข่งขันฟลอร์บอลหญิงระหว่างประเทศ
พายุเกย์
พายุเกย์ อาจหมายถึงบทความต่อไปนี้:
ชื่อ เกย์ (Gay) ถูกใช้เป็นของพายุหมุนเขตร้อนจำนวน 5 ลูกในมหาสมุทรแปซิฟิกตะวันตกเฉียงเหนือได้แก่
จกหยง
จกหยง (Lady Zhurong; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นภรรยาของเบ้งเฮ็ก เธอเป็นพี่สาวของตั้วไหล 'จกหยง'เป็นผู้หญิงที่มีฝีมือการรบเก่งกล้าไม่แพ้ชาย ครั้งหนึ่งนางจกหยงอาสาเบ้งเฮ็กออกรบกับขงเบ้ง และสามารถจับตัวเตียวหงีกับม้าตงได้ ขงเบ้งจึงใช้อุบายจับตัวนางจกหยงได้ และใช้นางมาแลกตัวกับมาตงและเตียวหงี
กุมภาพันธ์ พ.ศ. 2562
'''กุมภาพันธ์ พ.ศ. 2562''' เป็นเดือนที่ 2 ของปี พ.ศ. 2562 วันแรกของเดือนเป็นวันศุกร์ วันสุดท้ายของเดือนเป็นวันพฤหัสบดี
คณะเทคโนโลยีอุตสาหกรรม มหาวิทยาลัยนครพนม
คณะเทคโนโลยีอุตสาหกรรม มหาวิทยาลัยนครพนม (Faculty of Industrial Technology, Nakhonphanom University) เดิมชื่อวิทยาลัยเทคนิคนครพนม เป็นคณะวิชา สังกัดมหาวิทยาลัยนครพนม
ประวัติวิทยาลัย
"คณะเทคโนโลยีอุตสาหกรรม" ประกาศจัดตั้งเมื่อ พ.ศ. 2480ในนามโรงเรียนช่างไม้นครพนม พ.ศ. 2503 เปลี่ยนชื่อเป็นโรงเรียนการช่างนครพนม ผลิตช่างฝีมือในโครงการ สปอ. พ.ศ. 2519 ยกฐานะเป็นวิทยาลัยอาชีวศึกษานครพนม (วันที่ 1 ตุลาคม พ.ศ. 2519) และเปลี่ยนชื่อเป็นวิทยาลัยเทคนิคนครพนม เมื่อวันที่ 31 มกราคม พ.ศ. 2522 มีเนื้อที่ทั้งหมด 506 ไร่ ซึ่งอยู่ห่างจากตัวเมืองเป็นระยะทาง 4 กิโลเมตร
พ.ศ. 2480 กระทรวงศึกษาธิการได้ประกาศตั้งในนาม “โรงเรียนช่างไม้นครพนม” (น.พ.3) เปิดสอนช่างไม้ระดับชั้นประโยคมัธยมอาชีวศึกษาตอนต้นหลักสูตร 3 ปี โดยรับผู้ที่จบชั้นประถมศึกษาปีที่ 4
พ.ศ. 2486 เปิดสอนหลักสูตรระดับมัธยมศึกษาตอนปลาย แผนกช่างไม้ปลูกสร้างหลักสูตร 3 ปี โดยรับจากผู้จบ ม.6
พ.ศ. 2499 เปิดสอนหลักสูตรประโยคอาชีวศึกษาตอนปลาย แผนกช่างไม้ปลูกสร้างหลักสูตร 3 ปี โดยรับจากผู้จบ ม.6
แผนกวิชาช่างก่อสร้าง
พ.ศ. 2506 เปิดเพิ่มอีก 1 แผนก คือ แผนกวิชาช่างเครื่องยนต์และดีเซล
พ.ศ. 2515 เปิดสอนแผนกวิชาช่างวิทยุและโทรคมนาคม
พ.ศ. 2521 เปิดสอนแผนกวิชาช่างไฟฟ้า
พ.ศ. 2522 ได้เปลี่ยนชื่อจาก “วิทยาลัยอาชีวศึกษานครพนม” เป็น “วิทยาลัยเทคนิคนครพนม” เมื่อวันที่ 31 มกราคม พ.ศ. 2522 เปิดสอนแผนกวิชาคหกรรมศาสตร์, แผนกวิชาพานิชยการ และทำการย้ายสถานที่ไปเปิดสอน ณ สถานที่ตั้งใหม่ อยู่ถนนสายนครพนม-สกลนคร บ.ภูเขาทอง อ.เมือง จ.นครพนม เปิดสอนระดับประกาศนียบัตรวิชาชีพชั้นสูง (ปวส.) แผนกวิชาคหกรรมทั่วไป
พ.ศ. 2528 เปิดสอนระดับประกาศนียบัตรวิชาชีพชั้นสูง (ปวส.) แผนกวิชาอิเล็กทรอนิกส์
พ.ศ. 2532 เปิดสอนระดับประกาศนียบัตรวิชาชีพชั้นสูง (ปวส.) แผนกวิชาช่างไฟฟ้าและแผนกวิชาการตลาด
พ.ศ. 2533 เปิดสอนระดับประกาศนียบัตรวิชาชีพชั้นสูง (ปวส.) แผนกวิชาการบัญชี
พ.ศ. 2536 เปิดสอนระดับประกาศนียบัตรวิชาชีพชั้นสูง (ปวส.) แผนกวิชาคอมพิวเตอร์ธุรกิจ
พ.ศ. 2539 เปิดสอนระดับประกาศนียบัตรวิชาชีพ (ปวช.) DVT. แผนกวิชาการตลาด สาขาวิชาค้าปลีก
พ.ศ. 2540 เปิดสอนระดับประกาศนียบัตรวิชาชีพ (ปวช.) DVT. แผนกวิชาคอมพิวเตอร์, แผนกวิชาเลขานุการและแผนกวิชาคหกรรมธุรกิจ, เปิดสอนระดับประกาศนีย-บัตรวิชาชีพชั้นสูง (ปวส.) แผนกวิชาเลขานุการและแผนกวิชาการบัญชี (ม.6)
พ.ศ. 2541 เปิดสอนระดับประกาศนียบัตรวิชาชีพ (ปวช.) DVT. แผนกวิชาช่างยนต์, เปิดสอนระดับประกาศนียบัตรวิชาชีพชั้นสูง (ปวส.) แผนกวิชาช่างยนต์, แผนกวิชาช่างเทคนิคการผลิต, แผนกวิชาการติดตั้งและควบคุม, แผนกวิชาเครื่องเย็นและปรับอากาศ, แผนกวิชาอิเล็กทรอนิกส์ทั่วไป, แผนกวิชาการก่อสร้าง, แผนกวิชาการตลาดและแผนกวิชาคอมพิวเตอร์ธุรกิจ
พ.ศ. 2542 เปิดสอนระดับประกาศนียบัตรวิชาชีพ (ปวช.) DVT. แผนกวิชาเลขานุการ, เปิดสอนประกาศนียบัตรวิชาชีพชั้นสูง (ปวส.) DVT. แผนกวิชาช่างยนต์, แผนกวิชาการบัญชี, แผนกวิชาคอมพิวเตอร์,แผนกวิชาคหกรรม สาขาธุรกิจและการโรงแรม
พ.ศ. 2543 เปิดสอนระดับประกาศนียบัตรวิชาชีพชั้นสูง (ปวส.) DVT. แผนกวิชาการติดตั้งและควบคุม, แผนกวิชาการก่อสร้าง, แผนกวิชาการบัญชี, แผนกวิชาคอมพิวเตอร์, แผนกวิชาคหกรรม ,แผนกวิชาอิเล็กทรอนิกส์, แผนกวิชาช่างยนต์ สาขาเครื่องกลการเกษตร, แผนกวิชาช่างเชื่อม, แผนกวิชาช่างไฟฟ้า, และแผนกวิชาการขายและระดับประกาศนียบัตรวิชาชีพชั้นสูง (ปวส. ม.6) แผนกวิชาเทคนิคโลหะ, แผนกวิชาเทคนิคสถาปัตยกรรม และแผนกวิชาคหกรรมธุรกิจ
พ.ศ. 2545 เปลี่ยนโครงสร้างเป็นสำนักงานคณะกรรมการการอาชีวศึกษา (สอศ.)กระทรวงศึกษาธิการ
พ.ศ. 2547 เปิดสอนแผนกวิชาเทคโนโลยีสารสนเทศ ระดับ ปวช. และ ระดับ ปวส.
พ.ศ. 2548 วิทยาลัยเทคนิคนครพนม ได้ยกระดับเป็นมหาวิทยาลัยนครพนม ตาม พ.ร.บ.มหาวิทยาลัยนครพนม เมื่อวันที่ 2 กันยายน 2548
พ.ศ. 2550 เปิดสอนหลักสูตร ระดับ ปริญญาตรี หลักสูตรอุตสาหกรรมศาสตร์บัณฑิตสาขาวิศวกรรมไฟฟ้า (อสบ.)
พ.ศ. 2552 เปิดสอนหลักสูตร ระดับปริญญาตรี 4 ปี สาขาวิชาเทคโนโลยีคอมพิวเตอร์, สาขาวิชาเทคโนโลยีอิเล็กทรอนิกส์, เปิดสอนหลักสูตร ระดับปริญญาตรี 2 ปี ต่อเนื่อง, สาขาวิชาเทคโนโลยีอุตสาหกรรมการผลิต, สาขาวิชาเทคโนโลยีไฟฟ้าอุตสาหกรรม
= ข้อมูลอาคารสถานที่ =
ฮอคอาย (ละครชุด)
ฮอคอาย (Hawkeye) เป็นละครชุดทางโทรทัศน์อเมริกันฉายทางดิสนีย์+โดย Jonathan Igla โดยสร้างจากตัวละครมาร์เวลคอมิกส์ที่มีชื่อเดียวกัน โดยละครชุดเรื่องนี้จะอยู่ในจักรวาลภาพยนตร์มาร์เวล (MCU) เนื้อเรื่องมีความต่อเนื่องกับภาพยนตร์เรื่องอื่น ๆ ของแฟรนไชส์ ซีรีส์นี้เกิดขึ้นหลังจากเหตุการณ์ในภาพยนตร์เรื่อง Avengers: Endgame (2019) ฮอคอายผลิตโดยมาร์เวลสตูดิโอส์ โดยมี Igla รับหน้าที่เป็นหัวหน้านักเขียนและ Bert & Bertie และ Rhys Thomas กำกับ
ธงเกาะนอร์ฟอล์ก
ธงเกาะนอร์ฟอล์ก ประกาศใช้เมื่อวันที่ 17 มกราคม ค.ศ. 1980 เป็นธงสามแถบแนวตั้งสองสีรูปสี่เหลี่ยมผืนผ้า กว้าง 1 ส่วน ยาว 2 ส่วน ภายในแบ่งเป็นแถบแนวตั้ง 3 แถบ ความกว้างเท่ากัน แถบกลางสีขาว ประดับด้วยต้นสนเกาะนอร์ฟอล์ก (Araucaria heterophylla) ส่วนแถบอื่นรอบนอกเป็นสีเขียว โดยสีขาวแทนสันติภาพ ส่วนสีเขียวแทนพืชพันธุ์บนเกาะ
ธงเกาะนอร์ฟอล์กมีความคล้ายคลึงกับธงชาติไนจีเรียและธงชาติเลบานอน (มีต้นสนประดับตรงกลางเช่นกัน แต่คนละสกุล)
Aaptos robustus
Aaptos robustus เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายในปี 2008
ฌอน ลองสตาฟฟ์
ฌอน เดวิด ลองสตาฟฟ์ (Sean David Longstaff, เกิด 30 ตุลาคม 2540) นักฟุตบอล อาชีพชาวอังกฤษเล่นให้กับนิวคาสเซิลยูไนเต็ด ในตำแหน่ง กองกลาง.
อาชีพ
ลองสตาฟฟ์เริ่มต้นอาชีพของเขากับทีมเยาวชนของ นิวคาสเซิลยูไนเต็ด. เขาย้ายแบบยืมตัวไปสโมสรใน Scottish Premiership คิลมาร์น็อค ในเดือนมกราคม พ.ศ. 2560, พร้อมกับ คัลลัม โรเบิร์ตส และ เฟรดดี วูดแมน. เขาเซ็นสัญญาแบบยืมตัวไป แบล็กพูล ในเดือนกรกฎาคม พ.ศ. 2560.
ลองสตาฟฟ์เป็นที่ประทับใจของผู้จัดการทีม ราฟาเอล เบนีเตซ ในช่วงก่อนเปิดฤดูกาลและได้รางวัลด้วยสัญญา 4 ปีในเดือนพฤศจิกายน พ.ศ. 2561 . ลองสตาฟฟ์ประเดิมสนามในนามทีมชุดแรกฐานะตัวสำรองในนัดที่แพ้ 4-0 ต่อ ลิเวอร์พูล ในเดือนธันวาคม พ.ศ. 2561. สองสัปดาห์ต่อมา, หลังจากเขาประเดิมสนามนัดแรกใน เอฟเอคัพ, ลองสตาฟฟ์ประเดิมสนามใน พรีเมียร์ลีก นัดออกไปเยือน เชลซี. ตามมาด้วยประตูแรกของเขาในเอฟเอคัพนัดรีเพลย์ต่อ แบล็คเบิร์นโรเวอร์ส ก่อนจะสร้างความจดจำโดยการซัดจุดโทษให้นิวคาสเซิลชนะเหนือแชมป์เก่า แมนเชสเตอร์ ซิตี 2-1 ในเดือนมกราคม พ.ศ. 2562.
เมื่อวันที่ 26 กุมภาพันธ์ พ.ศ. 2562, ลองสตาฟฟ์ทำประตูแรกของเขาใน พรีเมียร์ลีก ให้กับนิวคาสเซิลในนัดที่มีชัยชนะเหนือ เบิร์นลีย์ 2-0.
ในเดือนมีนาคม พ.ศ. 2562, ลองสตาฟฟ์ต้องพักยาวจนจบฤดูกาล 2018–19 ภายหลังจากได้รับบาดเจ็บที่เอ็นหลังหัวเข่า.
ชีวิตส่วนตัว
ลองสตาฟฟ์เติบโตในย่าน North Shields, น้องชายของฌอน แมทธิว เป็นนักฟุตบอลเช่นกัน ปัจจุบันเล่นให้กับ นิวคาสเซิลยูไนเต็ด. ส่วนพ่อ เดวิด เป็นอดีตผู้เล่น ฮอกกี้น้ำแข็ง ให้กับ สหราชอาณาจักร, ลงเล่นมากกว่า 100 ครั้งให้กับทีมชาติ, และปัจจุบันยังเล่นอยู่ฐานะผู้เล่น-โค้ช ให้กับ the Whitley Warriors. ด้านพ่อเป็นญาติกับอดีตนักฟุตบอลทีมชาติอังกฤษ อลัน ธอมป์สัน
ธิดาพญามังกร
ธิดาพญามังกร หรือที่ชาวไทยนิยมเรียกทับศัทพ์ภาษาจีนว่า เง็กนึ้ง เป็นอัครสาวกเบื้องขวาของพระอวโลกิเตศวรโพธิสัตว์โดยนิยมประดิษฐานนับถือคู่กันกับสุธนกุมาร
เทวประวัติ
จนถึงสมัยพุทธกาลครั้นที่เกิดในท้องทะเล เป็นราชธิดาองค์ที่สามของเหล่งอ๊วงไต้อ๋อง (ซัวเจี๋ยหลัวหลงหวัง; 娑竭羅龍王) แห่งท้องทะเลจีนตะวันออก (ตงไห่) มีสติปัญญาเฉลียวฉลาดยิ่งนัก เมื่อพระชนม์ได้ 8 ชันษา ได้สดับธรรมจากพระมัญชุศรีโพธิสัตว์ ก็ได้บรรลุในธรรม
สนามกีฬาซาร์ริอา
สนามกีฬาซาร์ริอา (Estadi de Sarrià) เป็นสนามฟุตบอลเก่าซึ่งถูกรื้อถอนไปแล้ว ตั้งอยู่ในเขตซาร์ริอาในเมืองบาร์เซโลนา แคว้นกาตาลุญญา ประเทศสเปน สนามกีฬาแห่งนี้เป็นสนามเหย้าของสโมสรแอร์ราเซเด อัสปัญญ็อล ระหว่าง ค.ศ. 1923–1997
มีนา มาซูด
ชีวิตในวัยเด็กและการศึกษา
มาซูดเกิดที่เมืองไคโร ประเทศอียิปต์ โดยพ่อแม่ของเขาได้นับถือนิกายคอปติกออร์โธด็อกซ์ เมื่อตอนที่เขายังเด็กเขาได้ย้ายไปอยู่ประเทศแคนาดา และเติบโตที่เมืองมาร์กแฮม รัฐออนแทรีโอ ประเทศแคนาดาซึ่งเขาได้เข้าศึกษาที่โรงเรียนมัธยมปลายคาทอลิกเซนต์บราเดอร์อังเดร เขาเป็นวีแกนและเป็นผู้ก่อตั้งรายการการท่องเที่ยวเชิงอาหาร Evolved Vegan
แหล่งข้อมูลอื่น
1991
ลาไฮนา
เนื่องจากลาไฮนาตั้งอยู่บนเกาะเมาวี ซึ่งมีขนาดค่อนข้างเล็กและมีพื้นที่สำหรับพัฒนาน้อยกว่า อสังหาริมทรัพย์ในลาไฮนาจึงมีมูลค่าสูงกว่าหลายพื้นที่ในฮาวาย
ในเดือนสิงหาคม 2023 เหตุไฟป่าลามเข้าพื้นที่ลาไฮนา สร้างความเสียหายแก่พื้นที่และเป็นผลให้มีผู้เสียชีวิต 55 ราย มีสิ่งปลูกสร้างเสียหายราว 1,700 หลัง
ประวัติศาสตร์
เลเล (Lele) เป็นชื่อโบราณของลาไฮนา ส่วนชื่อลาไฮนามาจากภาษาฮาวาย Lā hainā แปลว่า "ดวงอาทิตย์ที่โหดร้าย" ซึ่งสื่อถึงภูมิอากาศแบบร้อนแห้งของฮาวาย โดยย่านประวัติศาสตร์ของลาไฮนามีปริมาณน้ำฝนเพรยง 13 in ต่อปี
ในปี 1795 ก่อนการรวมเกาะในฮาวายเข้าด้วยกัน ลาไฮนาอยู่ภายใต้การปกครองของกาเมฮาเมฮามหาราช ลาไฮนาเคยเป็นราชธานีของราชอาณาจักรฮาวายในปี 1820 ถึง 1845 ต่อมา กาเมฮาเมฮาที่สาม ซึ่งชื่นชอบลาไฮนากว่าโฮโนลูลูซึ่งวุ่นวาย ได้สร้างเกาะขนาด 1 acre ชื่อว่า โมกุอุลา ล้อมรอบด้วยทะเลสาบ โมกุฮินา (Moku Hina) ว่ากันว่าเป็นที่ประทับของกีวาฮีเน (Kiwahine) เทพารักษ์ของเกาะเมาวีและราชสกุลปิอิลานี (Pi'ilani royal line) ขึ้นที่ใกล้กับใจกลางของลาไฮนา
ในปี 1824 เบ็ตซี สต็อกตัน ได้สร้างโรงเรียนมิสซังแห่งแรกที่เปิดสอนแก่สามัญชนในลาไฮนา หลังได้รับการร้องขอโดยผู้นำเผ่าในลาไฮนา
ในปี 1845 ได้ย้ายราชธานีแห่งฮาวายกลับไปยังโฮโนลูลู ต่อมาในศตวรรษที่ 19 ลาไฮนาเป็นศูนย์กลางของอุตสาหกรรม ล่าวาฬโลก มีเรือจอดมากมายที่ย่านริมน้ำของลาไฮนา ถนนริมน้ำของลาไฮนายังได้รับการขึ้นชื่อเป็นหนึ่งในสิบถนนที่เยี่ยมที่สุด ("Top Ten Greatest Streets") โดยองค์การวางแผนอเมริกัน
Aaptos rosacea
Aaptos rosacea เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายในปี 1994
ระนาบหลังคอ
ระนาบหลังคอ (planum nuchale or nuchal plane) เป็นส่วนของสความา ออกซิปิตาลิส (squama occipitalis) ที่อยู่ใต้เส้นหลังคอเส้นบนสุด (highest nuchal lines) มีลักษณะขรุขระและรูปร่างไม่แน่นอนเพราะเป็นจุดเกาะของกล้ามเนื้อหลายมัด
บัตเตอร์เวิร์ท
บัตเตอร์เวิร์ท (Butterworth) หรือชื่อภาษาฮกเกี้ยนว่า ปักไห่ (北海 "ทะเลทางเหนือ") เป็นเมืองท่าเมืองหนึ่งของรัฐปีนัง ประเทศมาเลเซีย ซึ่งตั้งอยู่บนฝั่งส่วนแผ่นดินเซอเบอรังเปอไร (เดิมเรียก พรอวินซ์เวลส์ลีย์) ตรงข้ามกับเมืองจอร์จทาวน์ มีประชากร 107,591 คน
เมืองนี้ก่อตั้งขึ้นช่วยศตวรรษที่ 19 ถูกเรียกเป็นภาษามลายูว่า บากัน แปลว่า "ท่าเรือ" ส่วนชื่อ บัตเตอร์เวิร์ท ถูกตั้งตามชื่อของวิลเลียม จอห์น บัตเตอร์เวิร์ท อดีตผู้ปกครองอาณานิคมช่องแคบ
จากที่นี่สามารถเดินทางต่อไปยังจอร์จทาวน์บนเกาะปีนังได้โดยการเดินทางด้วยเรือปีนังเฟอร์รีเซอร์วิซ หรือทางบกด้วยการนั่งรถยนต์ข้ามสะพานปีนัง และจากสถานีรถไฟบัตเตอร์เวิร์ทก็สามารถเดินทางต่อไปยังกัวลาลัมเปอร์ หรือกรุงเทพมหานครได้
วิภาวี ศรีทอง
วิภาวี ศรีทอง (เกิด January 28, 1999) เป็นนักวอลเลย์บอลหญิงทีมชาติไทย ปัจจุบันอยู่ต้นสังกัด เจเนอราลี่ สุพรีม ชลบุรี.
กวนเต๋ง
กวนเต๋ง มีชื่อในสำเนียงจีนกลางว่า กวนติ้ง (Guan Ding; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นบิดาของกวนเหล็งและกวนเป๋ง อาศัยอยู่บริเวณใกล้เมืองกิจิ๋ว
เมื่อกวนอูได้เดินทางไปตามเล่าปี่ซึ่งกำลังอยู่กับอ้วนเสี้ยวที่เมืองกิจิ๋ว กวนอูได้ให้ซุนเขียนเข้าไปหาเล่าปี่ ส่วนตนเข้าไปขอพักค้างคืนที่บ้านของกวนเต๋ง กวนเต๋งได้ยินชื่อเสียงของกวนอูมานานจึงกล่าวว่า "ท่านกับเราเป็นแซ่เดียวกัน แต่ก่อนนั้นเราก็ได้ยินลืออยู่ว่าท่านมีฝีมือกล้าหาญ ประกอบทั้งความสัตย์ซื่อ ซึ่งได้พบท่านนี้เป็นบุญของเรา" แล้วจึงเรียกกวนเหล็งกับกวนเป๋งผู้บุตรมาคำนับกวนอู และจัดที่พักอาศัยให้เป็นอย่างดี เมื่อเล่าปี่ได้เดินทางมาพบกวนอูที่บ้านของกวนเต๋งและจะลาไป กวนเต๋งได้ขอให้เล่าปี่รับกวนเป๋งลูกชายคนรองให้ติดตามรับใช้กวนอู เล่าปี่เห็นว่ากวนอูยังไม่มีบุตรจึงให้กวนเป๋งเป็นบุตรบุญธรรมของกวนอู